PATVIRTINTA

Prienų r. Veiverių Tomo Žilinsko gimnazijos direktoriaus

2018 m. rugpjūčio 31 d.

įsakymu Nr.(1.3.)-V-152

**VEIVERIŲ TOMO ŽILINSKO GIMNAZIJOS 2018–2019 M. M. VEIKLOS PLANAS**

1. **SITUACIJOS ANALIZĖ**

**1. 2017–2018 m. m. veiklos plano tikslo ir uždavinių įgyvendinimo analizė.**

**2017-2018 m.m. veiklos plano įgyvendinimui buvo numatyti tikslai:**

**I. Stiprinti mokytojų lyderystę prasmingai organizuojant ugdymo(si) procesą bei darant įtaką geresniems mokinių mokymosi rezultatams.**

**II. Telkti gimnazijos bendruomenę mokinių savivokai ir bendruomeniškumui ugdyti.**

Šiems tikslams įgyvendinti buvo numatyti tokie uždaviniai:

1.1. Aktyvinti metodinę veiklą skatinančią mokytojų kūrybiškumą ir iniciatyvumą.

1.2. Stiprinti mokytojų gebėjimus ugdant mokinių savivaldumą mokantis bei skatinant kelti aukštesnius mokymosi lūkesčius.

2.1.Stiprinti mokinių gebėjimą suvokti savo polinkius ir asmeninę kompetenciją.

2.2. stiprinti bendruomeniškumą bei tapatinimąsi su savo mokykla ir jos aplinka.

1.1. Uždavinio įgyvendinimas:

Metodinėse grupėse vyko mokytojų diskusijos apie integruotas pamokas. Mokytojams bendradarbiaujant ir kartu planuojant buvo pravestos 18 integruotų pamokų (iš jų 1 integruota veikla ikimokyklinio ugdymo grupėje, 12 pamokų pradinėse klasėse, 5 pamokos 5-8 klasėse): dailės ir lietuvių kalbos veikla priešmokyklinio ugdymo grupės mokiniams (R. Jasūdienė ir R. Budžiulienė); dailės ir technologijų pamoka 1kl. ,,Siuvinėjimas“ ( A. Baranauskienė ir O. Raškevičienė); informacinių technologijų ir matematikos pamoka 2 kl. „Kartojimas“ ( V. Sakalavičienė); anglų k. ir lietuvių k. pamoka 2 kl. „Lietuvių liaudies pasaka Vilkas ir 7 ožiukai“ (K. Brazaitytė ir V. Sakalavičienė); dailės ir technologijų pamoka 3a kl. „Pirmieji serviravimo įgūdžiai. Sumuštinių gamyba“ (A. Baranauskienė ir R. Juodienė); pasaulio pažinimo ir fizikos pamoka 3a kl. „Kokios spalvos yra šviesa?“ (A. Rukšėnas ir R. Juodienė); pasaulio pažinimo ir fizikos pamokos 3a ir 3b kl. „Kas yra magnetas?“ (A. Rukšėnas ir R. Juodienė, V. Petkevičienė); pasaulio pažinimo ir istorijos pamoka 3a kl. „Ko mokėmės praeityje Lietuvos mokyklose“ (E. Losevaitė ir R. Juodienė); pasaulio pažinimo ir istorijos pamoka 3a ir 3b kl. „Senosios Lietuvos sostinės“ (E. Losevaitė, R. Juodienė ir V. Petkevičienė); tikybos ir pasaulio pažinimo pamoka 3b kl. „Ar žinai senąsias lietuvių šventes?“ (J. Joneliūnienė ir V. Petkevičienė); anglų k. ir matematikos pamoka 3b kl. „Skaičiai ir skaitvardžiai“ (K.Sabaliauskaitė ir V. Petkevičienė); pasaulio pažinimo ir fizikos pamoka 4 kl. ,,Kada teka elektra’’ (A. Rukšėnas ir R. Budžiulienė); gamtos ir žmogaus bei fizikos pamoka 5 kl. ,,Nuolatiniai magnetai‘‘ (A. Rukšėnas ir O.Z. Jasaitienė); gamtos ir žmogaus pamoka 5 kl. ,,Rūkymo žala‘‘ (O.Z. Jasaitienė, N. Bendaravičienė ir E. Bašinskaitė); anglų k. ir istorijos pamoka 7 kl. „Žymiausios istorinės asmenybės“ (K. Sabaliauskaitė, E. Maksvytienė ir E. Losevaitė); anglų k. ir geografijos pamoka 8kl. .„Stichinės gamtos katastrofos ir globalūs jų padariniai: Azijos cunamiai“ ( K. Brazaitytė ir A. Ambrulevičienė).

Metodinė taryba aptardama integruotas pamokas pastebėjo, kad integruotos pamokos gerina mokytojų dalykinį bendradarbiavimą ir bendravimą, kelia mokinių mokymosi motyvaciją bei gilina tarpdalykinius ryšius.

Mokytojai metodinėse grupėse tarėsi dėl naujų iniciatyvų, skatinančių kūrybiškumą ir įsitraukimą organizavimo ir planavimo. Lietuvių k. mokytojos N. Mieliauskienė ir L. Maurušaitienė vedė netradicinę pamoką – literatūrinį teismą IV kl. pagal M. Katiliškio romaną „Miškais ateina ruduo“. Kalbų metodinės grupės iniciatyva buvo organizuotos išvykos mokiniams į spektaklius: „Hamletas“ ir „Kai žmonės vaidino Dievą“.

Pradinių klasių mokytojos organizavo ir įgyvendino iniciatyvas: „ Eksperimentuoju, stebiu, įvertinu“ , ,,Saugus ir sveikas pradinukas“, „Lietuvos vėliava iš 100 vėjo malūnėlių“.

Pagal metodinės tarybos parengtą ilgalaikių projektinių darbo organizavimo ir vertinimo tvarkos aprašą buvo organizuojami ilgalaikiai projektiniai darbai. Gamtos, socialinių mokslų, matematikos, lietuvių ir užsienio kalbų mokytojai, išbandė šiuos projektus 7-9 klasėse. Mokiniai rengė individualius arba grupinius projektinius darbus, kuriuos pristatė viešai. Mokinių projektiniai darbai buvo vertinami trimis etapais – už projektinio darbo informacijos rinkimą, už darbo pateikimą, apipavidalinimą, temos atskleidimą bei už darbo pristatymą. Mokytojai projektinių darbų atlikimo procesą ir pristatymą aptarė, įvertino ir pateikė pasiūlymus kitiems mokslo metams. Taikant šią veiklą, susidarė galimybės atsiskleisti individualiems mokinių gebėjimams, pagilinti žinias.

Mokytojai, dalyvaudami šioje veikloje, dalinosi gerąja patirtimi ir stiprino tarpusavio bendravimą ir bendradarbiavimą. Rekomenduojama kitais mokslo metais planuoti, organizuoti ir vykdyti ilgalaikius projektinius darbus.

Gimnazijoje buvo suorganizuotos rajoninės olimpiados: anglų k. 7 – 8 kl. (K. Brazaitytė, K. Sabaliauskaitė, E. Maksvytienė ); lietuvių k. ir literatūros 5 – 8 kl. ( mok. N. Mieliauskienė, E. Keturakienė, L. Maurušaitienė ).

Organizuojant rajonines lietuvių k. ir literatūros bei anglų k. olimpiadas, stiprėjo mokytojų kūrybiškumas ir iniciatyvumas.

Mokytojai vykdė mokiniams įvairias edukacines programas Lietuvoje ir už jos ribų. Mokytojai organizavo edukacines išvykas į įvairius muziejus, įmones, dalyvavo VDU ir KTU organizuojamuose renginiuose, paskaitose. Pamokas organizavo Veiverių miestelio erdvėse (miestelio bibliotekoje, Skausmo kalnelyje, miestelio muziejuje, meno mokykloje ir kt.), pačioje gimnazijoje esančiose vidinėse erdvėse (gimnazijos kiemelyje, gimnazijos muziejuje, bibliotekoje):

Edukacinės išvykos, pamokos netradicinėse erdvėse gilino mokinių žinias, plėtė jų akiratį, skatino kūrybiškumą ir ugdė meilę gimtajam kraštui.

1.2. Uždavinio įgyvendinimas:

Stiprinant mokytojų gebėjimus ugdant mokinių savivaldumą mokantis bei skatinant kelti aukštesnius mokymosi lūkesčius.

Mokytojai skatino gimnazijos mokinius dalyvauti mokyklinėse, rajoninėse lietuvių k. ir literatūros, anglų k., rusų k, matematikos, biologijos, chemijos, fizikos, istorijos, geografijos, technologijų olimpiadose, meninio skaitymo, raiškaus žodžio, savos kūrybos eilėraščių, vertimo iš užsienio kalbų, piešinių konkursuose, sporto varžybose, pleneruose, konkursuose - parodose ir t.t. Prizines vietas laimėję mokiniai apdovanoti diplomais ir padėkos raštais.

Dalyvaudami olimpiadose, konkursuose, varžybose ir pleneruose, mokiniai ugdėsi mokėjimo mokytis, socialines, iniciatyvumo ir kūrybingumo, pažinimo ir komunikavimo kompetencijas, patyrė asmeninę sėkmę ir buvo skatinami pasitikėti savo jėgomis.

Visų dalykų mokytojai metodinėse grupėse susitarė dėl skaitymo, pasakojimo ir raštingumo gebėjimų ugdymo, taikė vienodus reikalavimus vertindami mokinių rašto darbus, kreipė dėmesį į lietuvių kalbos klaidas, dalinosi gerąja patirtimi.

Klasės valandėlių metu buvo aptarta rašymo sąsiuviniuose tvarka, skaitymo strategijos, kurias mokytojai taikė pamokose. Per visų dalykų pamokas pradinių klasių mokytojai ir mokytojai dalykininkai, ugdė skaitymo, pasakojimo ir raštingumo gebėjimus, skaitė ir nagrinėjo įvairius gožinius, dalykinius, informacinius tekstus, aiškinosi rečiau vartojamų žodžių reikšmes, organizavo kūrybinius darbus, rašydavo aiškinamuosius diktantus, aptarinėdavo perskaitytas knygas, taikė skaitymo strategijas ne tik humanitarinių, bet ir tiksliųjų, gamtos mokslų pamokose. Vertinant mokinių kontrolinius ir savarankiškus darbus buvo taisomos ne tik dalykinės, bet ir rašybos klaidos.

Anglų k. mokytoja E. Maksvytienė paruošė metodinį darbą „Skaitymo strategijų naudojimas ir asmeninės pažangos fiksavimas anglų k. pamokose“, kuris buvo skirtas metodinių darbų parodai Prienuose „Mokinio asmeninė pažanga taikant skaitymo strategijas“.

Mokiniai, kartu su mokytojais, reflektavo individualius savo kontrolinių bei bandomųjų egzaminų rezultatus, analizavo savo mokymosi patirtis pagal metodinėse grupėse priimtus kriterijus ir susitarimus.

2.1. Uždavinio įgyvendinimas:

Visų dalykų mokytojai vedė dalykines konsultacijas pagal patvirtintą grafiką. Mokiniams buvo sudarytos sąlygos aiškintis ir įveikti „mokymosi spragas“, parašyti praleistus kontrolinius darbus.

Klasių vadovai, gimnazijos pagalbos mokiniui specialistai teikė konsultacijas mokiniams karjeros bei būsimos profesijos pasirinkimo klausimais. Pradinių kalsių mokytojai per visų dalykų pamokas skatino mokinius pažinti save ir teigiamai vertinti, skatino svajoti apie savo ateitį, domėtis profesijomis ,kalbėjosi su vaikais apie jų požiūrį, norus, lūkesčius. 1-4 klasių mokiniai dalyvavo projekte „Kuo užaugęs būsiu“, „Eksperimentuoju, stebiu, įvertinu", vedė pokalbius „Kokie amatai ir verslai seniausi?“.

5-III g klasių mokiniai pildė asmeninius lūkesčių ir rezultatų lapus, su mokiniais buvo kalbamasi apie norimą įgyti profesiją. Klasės valandėlių metu buvo žiūrimi edukaciniai filmai apie profesijas, pravestos diskusijos**:** 5 klasėje „Kas aš ir kuo norėčiau būti“, 6 klasėje „Kuo norėčiau būti“, 7 klasėje„Kuo svarbi kiekvena profesija?“. Mokiniai dalyvavo mokykloje organizuojamuose susitikimuose su įvairių profesijų atstovais, kalbėjosi su mokyklos psichologe apie savo charakterio ir temperamento ypatybes.IIIg klasėsmokiniai lankėsi VDU, Aleksandro Stulginskio universitetuose.

Klasių vadovai vykdė refleksinius pokalbius su mokiniais*.* Mokslo metų pradžioje bei pasibaigus pusmečiams klasių vadovai sudarė sąlygas visiems mokiniams išsiaiškinti mokymosi lūkesčius bei asmeninę pažangą, tai skatino mokinius planuoti ir apmąstyti savo mokymąsi. 5 – IV g kl. mokiniai fiksavo savo numatomus mokymosi lūkesčius ir pasiektus rezultatus, pildė asmeninės pažangos lapus. Su mokiniais buvo kalbamasi, kas mokiniams sekasi, kas sunku, kokią profesiją norėtų pasirinkti, kokie yra numatomi lūkesčiai ateičiai, ką reikia daryti, kad pagerėtų mokymosi rezultatai. 5 klasėje pravestos valandėlės „Mokomės mokytis“, „Kad mokytis nebūtų sunku“, „Kaip efektyviau mokytis“, „Kodėl kartais nesuprantame?“, analizuojama ugdymosi rezultatai. 6 klasėje pravesta klasės valandėle, kurios tema - „Kaip efektyviau mokytis?“.

Tėvų susirinkimų metu tėveliai buvo supažindinami su mokymosi rezultatais, buvo aptariamos mokinių lūkesčių lentelės, skatindami aktyviau dalyvauti mokinių ugdymo procese. Klasių vadovų teigimu dauguma mokinių realiai vertina savo gebėjimus, o laukiamas mokymosi rezultatas nuo pasiekto skiriasi labai nedaug, arba visai nesiskiria.

Pradinėse klasėse abu pusmečius buvo pildomi individualios pažangos vertinimo lapai, su kiekvienu mokiniu individualiai buvo aptariami jo mokymosi rezultatai, numatyti mokymo(si) uždaviniai ateinantiems mokslo metams, numatyti būdai, kaip juos įgyvendinti pagal mokinio jėgas, aiškinamasi, kokia pagalba bus reikalinga iš mokytojo ir pagalbos specialistų.

Klasių vadovai, gimnazijos pagalbos mokiniui specialistai teikė konsultacijas mokiniams rengimo šeimai ir lytiškumo ugdymui klausimais, dalykų mokytojai pagal UP integravo temas į pamokas. 1-4 klasių mokiniai dalyvavo susitikime su mokyklos socialine pedagoge N. Bendaravičienė. Vyko pokalbiai apie šeimą per pasaulio pažinimo pamokas, etikos pamokas, klasės valandėlių metu „Ką reiškia būti paaugliu?“ 3 klasės mokiniams užsiėmimą vedė gimnazijos psichologė J. Taleikytė.

5 klasėje vyko klasės valandėlės tokiomis temomis: „Tarpusavio santykiai, jausmų reiškimo būdai ir priemonės“, „Šventės mano šeimoje“, „Buvimo kartu laimė“, „Žmonės kuriuos aš myliu“, Ar sunku būti mergaite/berniuku?“

6 klasės mokiniams buvo vedamos klasės valandėlės tokiomis temomis: Mano santykiai. Mano giminystės saitai. Šventės mano šeimoje. Myliu- nemyliu.

7, 8a, 8b, IIg, IIIg klasėse buvo pravestos klasės valandėlės, skirtos lytiškumo ugdymui, kurias vedė gimnazijos soc. pedagogė, kuri supažindino mokinius su lytiškumo ugdymu mokykloje.

Ig klasės mokiniai apie lytišmuką kalbėjo biologijos pamokose. Pravestos pamokos apie lytiškumą padėjo mokiniams geriau save pažinti, suteikė naujų žinių apie abiejų lyčių panašumus ir skirtumus.

Klasių vadovai kartu su pagalbos mokiniui specialistais organizavo veiklas, skirtas tabako, alkoholio bei psichotropinių medžiagų prevencijai: pradinėse klasėse pokalbiai „Alkoholis ir jo pasėkmės“, „Alkoholio žala" ( V.Petkevičienė), „Kas naudinga, kas žalinga?“ (R.Juodienė); 5 klasėje „Aš taip nesielgčiau...“, „Kaip atsispirti spaudimui, kaip pasakyti – „Ne“?“, 6 klasėje „Tabakas, alkoholis“, „Medžiagos veikiančios žmogaus psichiką“, „Žmogaus sveikatą lemiantys veiksniai“.

Ig klasės mokiniai apie tabako, alkoholio bei psichotropinių medžiagų prevenciją kalbėjo biologijos pamokų metu. Su mokiniais diskutavo socialinė pedagogė ir mokyklos psichologė.

IIg ir IIIgklasių valandėlėse apie tabako, alkoholio bei psichotropinių medžiagų prevenciją mokiniams pasakojo gimnazijos sveikatos priežiūros specialistė, kuri mokiniams išsamiai papasakojo apie žalingų įpročių įtaką jauno žmogaus gyvenimui. Gimnazistai dalyvavo sveikatos specialistes organizuojamuose proto mūšiuose.

2.2. Uždavinio įgyvendinimas:

Telkiant darbo grupes buvo planuojami ir organizuojami tradiciniai renginiai. Organizuojant Kaziuko mugę tęsiamos tradicijos į šią šventę kviesti Veiverių krašto tautodailininkus, ūkininkus, partnerius iš Veiverių KLC, A. Kučingio meno mokyklos ir kt. Šioje šventėje kartu su mokiniais ir mokytojais dalyvauja ir mokinių tėvai. Tęsiamos tradicijos organizuojant rajoninės mokinių štangos spaudimo ir svarsčių kilnojimo varžybos. Organizuotos rajoninės sporto varžybos, skirtos buvusiam gimnazijos mokytojui R. Ermošenkai. Vyko buvusių abiturientų susitikimas. Šiame renginyje dalyvauja buvę gimnazijos mokinai, mokytojai, šiuo metu mokykloje dirbantys mokytojai. Į renginio organizavimą buvo įtraukti mokiniai, mokytojai, gimnazijos darbuotojai. Vyko koncertas skirtas šeimoms, adventiniai renginiai, valstybinių švenčių minėjimai, užgavėnės ir kt.

Visa gimnazija dalyvavo tradicinėje „Beatliejaus Taikos“ akcijoje prieš Kalėdas, „Gerojo lašelio“ akcijoje ir rinko aukas kraujo vėžiu sergantiems vaikams bei akcijoje „Diena be informacinio triukšmo“. Lietuvių k. ir literatūros mokytojos N. Mieliauskienės iniciatyva gimnazijoje vykdoma akcija „100 rožių – iškiliausiems Lietuvos žmonėms“, kuri skirta Valstybės 100 – mečiui paminėti.

Visų klasių mokiniai aktyviai dalyvavo gimnazijoje organizuojamuose renginiuose, vakaronėse, diskusijose, edukacinėse išvykose.

Suburta mokyklinio laikraščio redakcinė grupė, lietuvių k. ir literatūros mokytojos N. Mieliauskienės iniciatyva išleisti laikraščio „Gimnazistų balsas“ du numeriai. Mokytojos Vilija Krasauskienė ir Eglė Keturakienė rašė straipsnius į rajoninę spaudą apie mūsų gimnazijos veiklą.

Buvo įgyvendintos LL2 įsitraukimą skatinančias veiklos – mokinių konferencijos Veiverių bendruomenei „Vertybių kaita 100 – mečio mokykloje.

Organizuojant tradicinius gimnazijos renginius stiprėjo mokinių ir mokytojų bendruomeniškumas ir tapatinimasis su savo mokykla bei jos aplinka.

Gimnazijos muziejuje buvo rengiamos parodos, vyko įvairūs edukaciniai užsiėmimai.Pradinių klasių mokytojos R. Juodienė ir V. Petkevičienė bei istorijos mokytoja E. Losevaitė vedė integruotas pamokas mokyklos muziejuje: „Ko mokėmės praeityje Lietuvos mokyklose“, „Senosios Lietuvos sostinės“ .

Mokytojas S. Starkus organizavo dailininkų pleneras. Plenero metu sukurti paveikslai papuošė vidines gimnazijos erdves.

Mokytojai skatino mokinius aktyviau naudotis turimais bibliotekos ištekliais. 3a, 3b kl. mokiniai dalyvavo A. Lindgren kūrinių skaitymuose (V. Petkevičienė, R. Juodienė), 3a kl. mokiniai paruošė parodėlę „Knygius“ (mok. R. Juodienė). Bibliotekoje vyko integruota dailės ir technologijų pamoka „Dovana mamytei“. Buvo vykdoma akcija „Knygų kalėdos“.

Savo veiklas tęsė tėvų komitetas. Tėvų komiteto nariai įsitraukė į gimnazijos valdymo procesus dalyvaudami veiklos įsivertinime, pateikdami pasiūlymus veiklai tobulinti, padėdami organizuoti renginius.

Gerinant gimnazijos įvaizdį buvo aktyvinamas gimnazijos facebook paskyros, internetinės svetainės naudojimas. Mokytojai dalijosi informacija apie mokinių pasiekimus ir laimėjimus konkursuose, olimpiadose, varžybose ir kt.

**2. Veiklos įsivertinimo rezultatai**

|  |  |  |
| --- | --- | --- |
| Didžiausi privalumai | Didžiausi trūkumai | Tobulinti pasirinkti mokyklos veiklos aspektai |
| 2.1.2. Ugdymo planai ir tvarkaraščiai | 4.2.2. Bendradarbiavimas su tėvais | 4.2.2. Bendradarbiavimas su tėvais |
| 2.1.1. Ugdymo(-si) tikslai | 3.2.2. Mokymasis virtualioje aplinkoje | 3.2.2. Mokymasis virtualioje aplinkoje |

**Rekomendacijos gimnazijos veiklos planui 2018-2019 m. m.:**

Skatinti įsitraukti vyresnių klasių mokinių tėvus į projektinę, meninę veiklą.

Organizuoti švietėjiškas paskaitas tėvams bei ruošti daugiau pranešimų, paskaitų, seminarų tėvams vaikų auklėjimo klausimais.

Reguliariai ir laiku per elektroninį dienyną informuoti tėvus apie mokymosi sunkumus ar elgesio problemas bei pagirti už teigiamus pokyčius.

Skatinti tėvus aktyviau domėtis vaikų tolimesnio mokymosi galimybėmis. Tobulinti tėvų informavimo ir abipusio bendradarbiavimo sistemą, įtraukiant juos į aktyvų dalyvavimą mokyklos ir klasės gyvenime, sprendžiant mokinio gerovės ir socialinės pagalbos klausimus.

Skatinti mokinius ir mokytojus naudotis kuo įvairesnėmis mokymosi priemonėmis, technologijomis, informacijos šaltiniais ir ryšiais.

**3. Mokinių pasiekimų rezultatų analizė.**

2017-2018 m. m. pagrindinio ugdymo pasiekimų patikroje dalyvavo 14 mokinių. Pagrindinio išsilavinimo pažymėjimus gavo 14 II gimnazijos klasės mokinių. 21 gimnazijos abiturientas gavo brandos atestatus.

**BRANDOS EGZAMINUS LAIKĖ IR GAVO BRANDOS ATESTATUS**

|  |  |  |
| --- | --- | --- |
|  | 2016-2017 m. m. | 2017-2018 m. m. |
| Abiturientų skaičius | 22 | 21 |
| Mokinių, laikiusių egzaminus, skaičius | 22 | 21 |
| Gavo brandos atestatą | 20 | 21 |

**BRANDOS EGZAMINŲ IŠLAIKYMAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Egzaminas | Tipas | 2016-2017 m. m. | | | 2017-2018 m. m. | | |
| Laikė egz. | Išlaikė egz. | Išlaikymas proc. | Laikė egz. | Išlaikė egz. | Išlaikymas proc. |
| Lietuvių kalba | Valstybinis | 10 | 9 | 90 | 14 | 13 | 93 |
| Mokyklinis | 12 | 8 | 67 | 7 | 7 | 100 |
| Biologija | Valstybinis | 7 | 7 | 100 | 11 | 11 | 100 |
| Matematika | Valstybinis | 9 | 9 | 100 | 16 | 15 | 94 |
| Informacinės technologijos | Valstybinis | - | - | - | 2 | 2 | 100 |
| Chemija | Valstybinis | 2 | 2 | 100 | 3 | 3 | 100 |
| Fizika | Valstybinis | 2 | 2 | 100 | 3 | 3 | 100 |
| Užsienio kalba (anglų) | Valstybinis | 22 | 17 | 73 | 16 | 13 | 81 |
| Istorija | Valstybinis | 11 | 11 | 100 | 10 | 9 | 90 |
| Geografija | Valstybinis | 5 | 5 | 100 | 8 | 8 | 100 |

**2016-2017 m.m. IR 2017-2018 M.M. METINIO 5-II G. klasių mokinių**

**lankomumo PALYGINIMAS**

|  |  |  |  |  |  |  |
| --- | --- | --- | --- | --- | --- | --- |
| Koncentrai | Praleido pamokų per 2016-2017 M.M. | Dėl ligos  per 2016-2017 M.M. | NEPATEISINTOS  per 2016-2017 M.M. | Praleido pamokų per 2017-2018 M.M. | Dėl ligos  per 2017-2018 M.M. | NEPATEISINTOS  per 2017-2018 M.M. |
| 1-4 kl. | 7693 | 6327 | 615 | 9435 | 7263 | 655 |
| 5-8 kl. | 7036 | 4588 | 860 | 10439 | 6028 | 2312 |
| I-II | 4496 | 2020 | 1714 | 4031 | 2220 | 800 |
| III-IV | 5088 | 2087 | 2291 | 3847 | 924 | 1989 |
| **Iš viso:** | **19817** | **15022** | **5480** | **27752** | **16435** | **6056** |
| **Tenka 1 mok.** | **74,5** | **56,5** | **20,6** | **100,6** | **59,5** | **21,9** |

Praleistų pamokų skaičius tenkantis vienam mokiniui 2017-2018 m. m. palyginus su 2016-2017 m. m. padidėjo. Sunkiai sekėsi pateisinti praleistas pamokas III – IV gimnazijos klasių mokiniams. Geriau sekėsi praleistas pamokas pateisinti 1-4 ir 5 – 8 klasių mokiniams. Kitais mokslo metais reikia didesnį dėmesį skirti pamokų praleidinėjimo be priežasties, bėgimui iš pamokų, vėlavimo prevencijai I – II ir III – IV gimnazijos klasių koncentruose.

**MOKINIŲ PASIEKIMAI OLIMPIADOSE IR KONKURSUOSE**

|  |  |  |  |
| --- | --- | --- | --- |
| Olimpiada/konkursas | Vieta rajone / Mokinių skaičius | | |
| I | II | III |
| Anglų k. | 1 | - | 1 |
| 9-10 kl. mokinių anglų k. konkursas | 1 | - | - |
| Biologija | 1 | - | - |
| Chemija | 1 | - | - |
| Fizika | - | - | 1 |
| Č.Kudabos vardo geografijos konkursas | 2 | 2 | 3 |
| Geografija | 1 | 1 | - |
| Istorija | - | - | - |
| Lietuvių k. 5-8 kl. mokiniams | - | 2 | 1 |
| Lietuvių k. ir literatūra | - | - | 1 |
| Matematika | 1 | - | 2 |
| Meninio skaitymo konkursas | - | 3 | - |
| Rusų k. | - | 1 | - |
| Technologijos | - | - | 1 |

**II. PLANUOJAMA VEIKLA**

|  |  |  |  |  |  |  |
| --- | --- | --- | --- | --- | --- | --- |
| **I. TIKSLAS: ORGANIZUOTI TIKSLINGĄ MOKYMĄSI VIRTUALIOJE APLINKOJE PASITELKIANT MOKINIŲ IR MOKYTOJŲ LYDERYSTĘ** | | | | | | |
| Uždaviniai | Priemonės | Numatomas rezultatas | Vykdytojai, partneriai | Ištekliai | Laikas | Refleksija |
| 1.1.  Skatinti mokinius ir mokytojus naudotis kuo įvairesnėmis mokymosi priemonėmis, technologijomis, informacijos šaltiniais ir ryšiais. | 1.1.1. metodinių grupių susitarimai dėl naujų iniciatyvų, skatinančių naudotis kuo įvairesnėmis mokymosi priemonėmis, technologijomis ir informacijos šaltiniais. | Mokytojai metodinėse grupėse susitars dėl naujų iniciatyvų, skatinančių naudotis kuo įvairesnėmis mokymosi priemonėmis, technologijomis ir informacijos šaltiniais | Metodinė taryba, metodinės grupės | Pasitarimams skirtas laikas, planavimui skirtas laikas | Pagal metodinės tarybos parengtą planą | Aptariama metodinėje taryboje |
| 1.1.2. metodinių grupių susitarimai dėl ilgalaikių projektinių darbų skatinant  naudoti IT ir kuo įvairesniais informacijos šaltiniais ir ryšiais. | Pagal metodinės tarybos parengtą ilgalaikių projektinių darbo organizavimo ir vertinimo tvarkos aprašą bus organizuojami visų mokomųjų dalykų ilgalaikiai projektiniai darbai 7-9 klasėse.  Rašant ilgalaikius projektinius darbus, mokiniai bus skatinami naudotis kuo įvairesnėmis mokymosi priemonėmis, technologijomis, įvairiais informacijos šaltiniais. | Metodinė taryba, ugdymo plano darbo grupė | Planavimui ir pasitarimams skirtas laikas | Pagal mėnesio veiklų planą | Aptariama metodinėse grupėse, bendrame mokytojų pasitarime |
| 1.1.3. LL2 veiklos: „Pasinerk į vieną temą“.  naudojantis IT ir kuo įvairesniais informacijos šaltiniais ir ryšiais. | Metodinės grupės susitars dėl mokymosi virtualioje erdvėje, įvairesnių informacinių šaltinių panaudojimo organizuojant „Pasinerk į vieną temą“ dienas. Sustiprės mokytojų kompetencijos planuoti, organizuoti netradicines pamokas, taikyti naujus ugdymo metodus. | Metodinė taryba, ugdymo plano darbo grupė | Planavimui ir pasitarimams skirtas laikas | Pagal mėnesio veiklų planą | Aptariama metodinėje taryboje |
|  | 1.1.4. metodinių grupių susitarimai dėl kolegų pamokų stebėjimo, akcentuojant įvairių mokymo ( si ) priemonių, technologijų (išmaniųjų lentų), informacijos šaltinių ir ryšių panaudojimą pamokose | Mokytojai stebės bent 2 kolegų pamokas ir aptars įvairių mokymo priemonių, technologijų, informacijos šaltinių ir ryšių panaudojimą pamokose. | Metodinė Taryba, metodinės grupės | Planavimui, pamokų stebėjimui ir pasitarimams skirtas laikas | Pagal mėnesio veiklų planą | Aptariama metodinėse grupėse, metodinėje taryboje |
| 1.2. Stiprinti mokytojų gebėjimus mokytis bendradarbiaujant socialiniuose edukaciniuose tinkluose | 1.2.1. metodinės grupės priims susitarimus dėl  Facebook grupių sukūrimo mokymo (si ) tikslais. | Metodinių grupių mokytojai kartu su mokiniais ir mokinių tėvais, susikurs Facebook paskyras internete ir susikurs grupes mokymo ir mokymosi tikslais. | Metodinė taryba, klasių vadovų metodinė grupė | Planavimui ir pasitarimams skirtas laikas | Pagal mėnesio veiklų planą | Aptariama klasių vadovų metodinėje grupėje |
| 1.2.2. Rajoninių olimpiadų organizavimas gimnazijoje,  informuojant apie vykstančius renginius bei paskelbiant mokinių rezultatus  gimnazijos Facebook paskyroje ar specialiai sukurtoje Facebook grupėje | Kalbų metodinė grupė gimnazijoje organizuos rajoninę lietuvių k. olimpiadą 5 – 8 kl. bei  anglų k. olimpiadą 7 – 8 klasėms ir mokinių rezultatus paskelbs gimnazijos Facebook paskyroje ar specialiai sukurtoje Facebook grupėje. | Kalbų metodinė grupė | Planavimui ir pasitarimams skirtas laikas, pamokų organizavimui skirtas laikas | Nuolat | Aptariama metodinėse grupėse, Metodinėje Taryboje. |
| 1.2.3. Mokytojų profesinės kvalifikacijos tobulinimas lankantis seminaruose bei konferencijose bei vebinaruose**.** | Metodinių grupių mokytojai dalyvaus seminaruose ir konferencijose bei vebinaruose pagal poreikį. | Mokyklos vadovai, metodinė taryba | Mokymuisi ir dalyvavimui seminaruose skirtas laikas, kvalifikacijai kelti skirtos gimnazijos lėšos | Visus metus | Aptariama Metodinėje Taryboje, mokytojų tarybos posėdžiuose |
|  | 1.2.4. Dalykinių konsultacijų vedimas ir informacijos teikimas mokiniams mokykloje ir virtualioje aplinkoje (skype). | Metodinių grupių mokytojai ves dalykines konsultacijas mokiniams pagal patvirtintą grafiką mokykloje ir virtualioje aplinkoje (skype). | Mokyklos vadovai, metodinė taryba, metodinės grupės | Konsultavimui skirtas laikas | Visus metus | Aptariama Metodinėje taryboje |
| **II. TIKSLAS: KURTI MOKINIŲ MOKYMUISI PALANKŲ MIKROKLIMATĄ STIPRINANT TĖVŲ INFORMAVIMO IR ŠVIETIMO SISTEMĄ** | | | | | | |
| 2.1. Tobulinti tėvų informavimo ir abipusio bendradarbiavimo sistemą, įtraukiant juos į aktyvų dalyvavimą mokyklos ir klasės gyvenime, sprendžiant mokinio gerovės ir socialinės pagalbos klausimus. | 2.1.1. vyresnių klasių mokinių tėvai įsitraukia į projektinę, meninę veiklą. | Visų dalykų mokytojai ves dalykines konsultacijas pagal patvirtintą grafiką. | Visų dalykų mokytojai | Planavimui skirtas laikas | Visus mokslo metus | Aptariama metodinėse grupėse, Metodinėje Taryboje. |
| 2.1.2. Reguliariai ir laiku per elektroninį dienyną informuoti tėvus apie mokymosi sunkumus ar elgesio problemas bei pagirti už teigiamus pokyčius | Klasių vadovai ir dalykų mokytojai nuolat teiks informaciją tėvams apie mokinių elgesį ir mokymosi pažangą bei skatins tėvus bendrauti ir bendradarbiauti išnaudojant visas galimybes abipusiam bendravimui per e.dienyną, telefoną ir socialinius tinklus – Facebook paskyras. | Klasių vadovai ir pagalbos mokiniui specialistai | Konsultacijoms ir informavimui skirtas laikas | Visus mokslo metus | Aptariama klasės vadovų metodinėje grupėje |
| 2.1.3. Organizuoti švietėjiškas paskaitas tėvams bei ruošti daugiau pranešimų, paskaitų, seminarų tėvams aktualiomis temomis | Atsižvelgiant į tėvų poreikius bus organizuotos paskaitos tėvams | Direktoriaus pavaduotojas ugdymui, klasių vadovai ir pagalbos mokiniui specialistai | Paskaitoms, susirinkimams skirtas laikas | Pagal mėnesio veiklų planą | Aptariama klasės vadovų metodinėje grupėje |
| 2.1.4. Tėvų įtraukimas į Olweus patyčių prevencijos programą. | Klasių vadovai ir pagalbos mokiniui specialistai anketuos tėvus apie jų vaikų savijautą mokykloje ir, prireikus, organizuos paskaitas mokinių psichinės gerovės ir patyčių prevencijos klausimais. | Klasių vadovai ir pagalbos mokiniui specialistai, dalykų mokytojai | Konsultacijoms, pokalbiams, skirtas laikas. | Visus mokslo metus | Aptariama metodinėse grupėse, Metodinėje Taryboje. |
|  |
| 2.2. stiprinti bendruomeniš-kumą įtraukiant tėvus į vaikų ugdymą ir skatinant tėvus aktyviau domėtis vaikų tolimesnio mokymosi galimybėmis | 2.2.1 tėvai įsitraukia į vaikų ugdymąsi kartu su mokytojais padėdami išsikelti ugdymosi tikslus | Mokytojai kartu su tėvais padeda mokiniams išsikelti ugdymosi tikslus | Dalykų mokytojai | Planavimui, skirtas laikas | Kiekvieną trimestrą | Aptariama metodinėse grupėse, metodinėje taryboje, mokinių taryboje |
| 2.2.2. tėvai aktyviai dalyvauja bendruose susitikimuose, projektuose su mokytojais mokymosi pasiekimų gerinimo klausimais | Į renginių organizavimą įsitrauks mokinių tėvai, vietos bendruomenė, juose dalyvaus vietos politikai, kitų mokyklų mokiniai. | Suburtos darbo grupės, metodinė taryba | Planavimui skirtas laikas, scenarijų rengimui skirtas laikas, renginių organizavimui skirtas laikas | Pagal mėnesio veiklos planą | Aptariama metodinėse grupėse, bendruose mokytojų pasitarimuose, posėdžiuose |
| 2.2.3. tėvų komitetas inicijuoja įsitraukimą skatinančias veiklas | Tėvų komiteto nariai įsitrauks į gimnazijos valdymo procesus dalyvaudami veiklos įsivertinime, pateikdami pasiūlymus veiklai tobulinti, padėdami organizuoti renginius | Mokyklinio muziejaus vadovas, pavaduotojai ugdymui | Planavimui ir edukacinių programų rengimui skirtas laikas | Pagal mokytojų poreikį | Aptariama ugdymo plano darbo grupėje, metodinėje taryboje |
| 2.2.4. Veiklų, skirtų gimnazijos 100 paminėti organizavimas | Parengtas veiklų planas įgyvendinamas | Suburtos darbo grupės | Planavimui, organizavimui skirtas laikas, rėmėjų lėšos | Visus metus | Aptariama bendrame mokytojų pasitarime |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pritarta:

Mokytojų tarybos 2018-08-27 posėdžio protokolu Nr. V2-12 nutarimu.

Mokyklos tarybos 2018-08-24 posėdžio protokolu V1- 2 nutarimu.